Cultura programa el concert de Nadal de la Societat Musical Lira Saguntina
15 de desembre 2015

![Imagen 1](/media/dmkodf1y/___0-c_lira-saguntina.jpg)

​

La delegació de Cultura de l'Ajuntament de Sagunt programa el concert de Nadal de la Lira Saguntina per al dissabte que ve,19 de desembre, a partir de les 19.30 hores, en l'Auditori Joaquín Rodrigo. Els amants de la música tindran l'oportunitat d'assistir, com tots els anys, al concert de Nadal de l'Orquestra, la Coral i la Jove Orquestra de la Societat Musical "Lira Saguntina", dirigida per David Gómez Ramírez. Aquest concert desenvoluparà tot un conjunt de composicions que ja formen part del tradicional temps de Nadal.

  
El concert començarà amb l'actuació de la Jove Orquestra Lira Saguntina, que sota el comandament dels directors Antonio Benedito Sánchez i Ramón Zacarías Cerdà, interpretaran: _“Two Scottish airs- Tradicional (Arr: S. Nelson)”, “Three Pieces - (Arr: S. Nelson)”_, i una selecció de nadales _(“Hacia Belén va una burra”, “La nit de Nadal”, “The First Noel”, “Rudolph the Red Nosed Reindeer”, “Plucky Fellow”, “Jingle Bells”, “Silent Night”, “We wish you a Merry Christmas”_).

  
L'actuació continuarà amb l'Orquestra i Coral Lira Saguntina que interpretaran, en la segona part del concert, “Oratorio de Navidad, Op. 12 \[1858\]” amb Marta Estal Vera, com a soprano; María Amparo Zafra Sancho com a mezzosoprano, María José Cortés García, contralto; Juan Francisco Lluch Ribera, tenor; Giorgio Celenza, baríton.  
  
L'Orquestra de la Societat Musical Lira Saguntina naix en 1986 sent inicialment una agrupació de càmera i com a resultat de la incorporació de l'ensenyament d'instruments de corda, un any abans, a l'escola de música de la Societat. Quantiosos han sigut els concerts oferits en diferents ciutats de la nostra comunitat, en la resta del país i en l'estranger (Itàlia i República Txeca), enregistraments per a RNE i un ampli repertori de  cambra, simfònic i coral, en col·laboració amb la Coral de la Lira Saguntina i moltes altres agrupacions corals i solistes. La formació s'ha mogut entre el més variats estils i èpoques de la música, interpretant música que va des de Bach, Haydn, Mozart, Beethoven, Schubert fins a Strauss, Borodin, Sibelius, Rachmaninoff o Schostakovich, sense oblidar els compositors espanyols com Rodrigo, Blanquer, Asins Arbó, Turina, Serrano o Chapí.

  
La Coral de la Societat Musical Lira Saguntina naix l'any 1999 amb l'objectiu d'ampliar i enriquir els àmbits de treball de la societat en què s'inscriu. Motivada per aquest esperit, i al llarg dels seus quinze anys d'existència, s'ha implicat en nombroses activitats destinades a acostar i ampliar, en la mesura de les seues possibilitats, el bagatge musical en la ciutat de Sagunt. El seu repertori abasta des de la polifonia renaixentista fins a les grans obres simfònico-corals de la literatura clàssica i romàntica, passant per la cançó popular, la sarsuela i l'òpera. Recentment, també ha realitzat incursions en el repertori dels segles XX i XXI, interpretant diverses obres de compositors contemporanis.

  
Finalment, la Jove Orquestra de la Societat Musical Lira Saguntina naix en 2006, com a iniciativa de la directiva de la Societat per a anar introduint els joves estudiants de corda de la seua Escola de Música Joaquín Rodrigo en el món i disciplina del treball en orquestra, com a pas previ i formatiu per a la seua futura incorporació a l'Orquestra Simfònica de la Societat.

**CONCERT DE NADAL**

**PRIMERA PART**

Two Scottish airs                                                                  Tradicional (Arr: S. Nelson)

White Cockade

Bluebells

Three Pieces                                                                          (Arr: S. Nelson)

Trumpet Minuet                                                    Peter Prelleur

March                                                                    Peter Prelleur

Air                                                                         G. F. Haendel

**Selecció de nadales**  

Hacia Belén va una burra                              Popular Española (Arr. Ramón Z. Cerdá)

La nit de Nadal                                                         J.R. Calpe (Arr. Ramón Z. Cerdá)

The First Noel                                                Tradicional (Arr. Ramón Z. Cerdá)

Rudolph the Red-Nosed Reindeer                J. Marks (Arr. Ramón Z. Cerdá)

Plucky Fellow                                                           Frank Metcalf (Arr. J.A. Ros)

Jingle Bells                                                    James Pierpoint (Arr. Sheila Nelson)

Silent Night                                                   F. Gruber (Arr. Sheila Nelson)

We wish you a Merry Christmas                               Popular EEUU (Arr. Sheila Nelson)

JOVE ORQUESTRA LIRA SAGUNTINA

Antonio Benedito Sánchez, Director

Ramón Zacarías Cerdá Ramón, Director

**SEGONA PART**

**ORQUESTRA SIMFÒNICA LIRA SAGUNTINA**

Camille SAINT-SAËNS (1835-1921)

Oratorio de Navidad, Op. 12 \[1858\]  (ca. 40’)

1\. Preludi (según el estilo de J.S. Bach), para órgano y cuerdas

2\. Recitatiu: “Et pastores erant”, para Soprano, contralto, tenor y barítono, órgano y cuerdas

2a. Cor: “Gloria in altissimis”, per a cor mixt, òrgan i cordes

3\. Ària: “Exspectansexpectavi”, per a Mezzosoprano, órgan i cordes

4\. Ària i Cor: “Domine, ego credidi”, per a Tenor, cor femení, òrgan i cordes

5\. Duo: “Benedictus”, per a Soprano i baríton, òrgan i arpa

6\. Cor: “Quarefremuerunt gentes”, per a cor mixt, òrgan i cordes

7\. Trio: “Tecumprincipium”, per a Soprano, tenor i baríton, òrgan i arpa

8\. Quartet: “Laudatecoeli”, per a Soprano, Mezzosoprano, contralto i baríton, òrgan i cordes

9\. Quintet I Cor: “Consurge, filia Sion”, pels cinc solistes, cor, òrgano, cordes i arpa

10\. Cor: “Tollite hostias”, per a cor mixt, òrgan i cordes

Marta Estal Vera, Soprano

María Amparo Zafra Sancho, Mezzosoprano

María José Cortés García, Contralto

Juan Francisco Lluch Ribera, Tenor

Giorgio Celenza, Barítono

Cor i Orquestra Lira Saguntina

David Gómez Ramírez, director

Concert Nº. 256 – Año XXX /  3º de la Temporada 2015-2016

*   [](http://www.facebook.com/sharer.php?u=https://aytosagunto.es/va/actualitat/cultura-programa-el-concert-de-nadal-de-la-societat-musical-lira-saguntina/ "Facebook")
*   [](http://twitter.com/share?url=https://aytosagunto.es/va/actualitat/cultura-programa-el-concert-de-nadal-de-la-societat-musical-lira-saguntina/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cultura-programa-el-concert-de-nadal-de-la-societat-musical-lira-saguntina/ "Linked In")
*   [](mailto:?body=https://aytosagunto.es/va/actualitat/cultura-programa-el-concert-de-nadal-de-la-societat-musical-lira-saguntina/)